Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 66

1. A képzési cél Rendezők képzése, akik — az 1. számú melléklet 1. a) pontjában foglaltakra is tekintettel — a képi látásmód, a vizuális fantázia, a képekben való dramaturgiai gondolkodás képessége és gyakorlata, valamint az európai kultúra, az irodalom, a képzőművészet, a zene, a mozgóképtörténet, a különböző alkotói stílusok és módszerek ismeretköréből szerzett sokoldalú műveltségük, a filmalkotás teljes formakincsének birtokában, jártasságot szerezve a forgatókönyv kidolgozásában, a színészvezetésben, a forgatások lebonyolításában, a vágásban, a zenei és akusztikai hatások létrehozásában, a mozgóképi kifejezés technikai eszközeinek alkalmazásával képesek magas színvonalú művészi alkotásokat készíteni a film és a televízió különböző műfajaiban, idegennyelv-tudásukkal követni tudják a szakirodalmat, alkalmassá válnak külföldi produkciókban végzendő munkákra is.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes